બીજી બાજુ, પ્રતિકનો પરિવાર અને તેની પત્ની પ્રિયા પર તો જાણે આભ તૂટી પડ્યું છે. હજુ ત્રણ મહિના પહેલાં જ નડિયાદની પ્રિયા નામની યુવતી સાથે પ્રતિકનાં લગ્ન થયા હતા. એમાં આ અચાનક બનેલી ઘટનાથી આખા પરિવારના જીવનમાં જાણે ભૂંકપ આવ્યો છે. પ્રતિકના માતા-પિતા શોકમગ્ન છે અને પત્ની પ્રિયાને તો જાણે હજુ વિશ્વાસ જ નથી થતો કે, પ્રતિકનું મૃત્યુ થયું છે. પ્રતિકના અણધાર્યા મૃત્યુની પ્રિયાના મન પર શું અસર પડી હશે એની તો માત્ર કલ્પના જ કરી શકાય. પ્રિયાએ પોતાના ફેસબૂક એકાઉન્ટ પર પ્રતિકની કેટલીક તસવીરો અને આ સંદેશ પોસ્ટ કર્યો છે.